Document ID: 32004D0857

KOMISSION PÄÄTÖS,
tehty 8 päivänä joulukuuta 2004,
luettelosta kolmansista maista, joista jäsenvaltiot sallivat lihavalmisteiden tuonnin, tehdyn päätöksen 97/222/EY muuttamisesta
(tiedoksiannettu numerolla K(2004) 4563)
(ETA:n kannalta merkityksellinen teksti)
(2004/857/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY (1) ja erityisesti sen 3 artiklan 1 kohdan ja 16 artiklan sekä 21 a artiklan 1 kohdan ensimmäisen luetelmakohdan,
ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY (2) ja erityisesti sen 10 artiklan 2 kohdan a alakohdan ja 3 kohdan a alakohdan,
ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (3) ja erityisesti sen 8 artiklan 1 ja 4 kohdan,
sekä katsoo seuraavaa:
(1)
Komission päätöksessä 97/222/EY (4) säädetään niiden kolmansien maiden tai niiden osien luettelosta, joista lihavalmisteiden tuonti on sallittua.
(2)
Päätöksen 97/222/EY liitteessä olevassa II ja III osassa olevissa taulukoissa vahvistettujen tiettyjen käsittelyjärjestelmien koodien avoimuuden ja yhdenmukaisuuden varmistamiseksi on tarpeen muuttaa ja selkeyttää joitakin alaviitteitä tuoreen lihan alkuperän ja lähtöpaikan osalta.
(3)
Päätöksen 97/222/EY liitteessä olevaan I osaan sisältyvässä maita koskevassa aluejaossa on vanhentuneita viittauksia lainsäädäntöön, joka on sittemmin kumottu ja korvattu uusilla säädöksillä. Tämän vuoksi on välttämätöntä saattaa nämä viittaukset ajan tasalle. Vastaavat päätöksen 97/222/EY liitteessä olevassa II osassa mainitut alueiden koodit ja käsittelyjärjestelmät olisi myös saatettava ajan tasalle.
(4)
Tämän vuoksi päätöksen 97/222/EY liitteessä olevaa I, II ja IV osaa olisi muutettava vastaavasti.
(5)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan komission päätös 97/222/EY seuraavasti:
1)
Korvataan liitteessä oleva I osa tämän päätöksen liitteellä I.
2)
Korvataan liitteessä oleva II osa tämän päätöksen liitteellä II.
3)
Korvataan liitteessä oleva IV osa tämän päätöksen liitteellä III.
2 artikla
Tätä päätöstä sovelletaan 23 päivästä joulukuuta 2004.
3 artikla
Tämä päätös on osoitettu kaikille jäsenvaltioille.
Tehty Brysselissä 8 päivänä joulukuuta 2004.

Labels: 0
3
17
5